Sōm1 dania, ftore2 czowiek jy3 ze smakym, a sōm take, przi ftorych wyglōndōmy4 choby5 bajtle6, kere7 wyciōngajōm gyszynki8 spod choinki (choć może i niyftorzi9 by pedzieli- kristbaumu). Jak żech prziszoł10 na ta zōłza? Do kōńca niy wia… możno to bōły te banany, kere leżały na fynsterbrecie11… Nojważniyjsze je12 to, że krewetki w taki zōłzie sōm tak dobre, że niy dojś13, że żech wypucowoł do czysta cały talyrz, to żech jeszcze sie wziōn14 za wytōnkiwanie15 resztkōw ze patelni.
Co potrza?
500 g krewetkōw
1 banan
1 keliszek wina
100-150 ml śmiytōnki
ździebko16 curry
ździebko chili
1 cebula
1 zōmbek czosku
1 łeżka masła klarowanego
3 łeżki oliwy
trocha pokrajanyj17 natki pietruszki
Na maśle klarowanym i oliwie zeszklijcie pokrajanoł cebula, dociepcie18 do tego wyciśniynty czosnek, pokrajanego byle jak banana (bez skōry) i niech sie to chwila posmażi. Potyn zalyjcie19 to winym, a jak trocha ôdparuje, wciepcie20 krewetki i prziprawy. Niech to sie tak ze połra minut powarzi21, a niyskorzyj22 wlyjcie tam śmiytōnka (yno jōm wprzōd zahartujcie- wlyjcie dō ni trocha gorkyj23 wody abo zōłzy- żeby sie niy zwarzōła24). Dociepcie do tego jeszcze natka, niech sie ze 2-3 minuty powarzi na małym ôgniu i mogecie sie brać za jedzynie- do tego potrzebnoł je yno jako dobroł bōłka abo trocha ryżu. Smacznego 🙂
1są; ō- samogłoska w wymowie między o i u
2które
3je
4wyglądamy
5jak
6dzieci
7które
8prezenty
9niektórzy
10wpadłem
11parapecie
12jest
13dość
14wziąłem
15wytrzeć chlebem
16szczyptę
17pokrojonej
18dorzućcie
19zalejcie
20wrzućcie
21pogotuje
22później
23gorącej
24zwarzyła
szl_Latn szl_Latn afr_Latn eus_Latn nya_Latn lvs_Latn pol_Latn cjk_Latn kon_Latn pol_Latn szl_Latn pol_Latn szl_Latn szl_Latn pol_Latn pol_Latn bos_Latn tuk_Latn szl_Latn pol_Latn pol_Latn ron_Latn pol_Latn pol_Latn ltg_Latn pol_Latn pol_Latn pol_Latn szl_Latn szl_Latn ces_Latn srd_Latn pol_Latn pol_Latn slv_Latn pol_Latn pol_Latn pol_Latn